Diari Oficial de la Generalitat Valenciana


Sumari del DOGV 8791, del 17-04-2020 (2020/2944)

ORDRE 14/2020, de 15 d'abril, de la consellera d'Innovació, Universitats, Ciència i Societat Digital, per la qual nomena Marta Guallar Lamiel com a vocal del Consell Social de la Universitat Politècnica de València.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8791

Data del DOGV
:   17-04-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/2944


Data del document
:   15-04-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats
    * Universitat Politècnica de València

ORDRE 14/2020, de 15 d'abril, de la consellera d'Innovació, Universitats, Ciència i Societat Digital, per la qual nomena Marta Guallar Lamiel com a vocal del Consell Social de la Universitat Politècnica de València. [2020/2944]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i funcions del Consell Social i la designació dels membres no acadèmics d'aquest entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, regula en l'article 5 la composició i estableix en l'apartat 3 els vocals en representació del consell de govern de la universitat.  
El Consell de Govern de la Universitat Politècnica de València, en la seua sessió de 27 de febrer de 2020, ha triat Marta Guallar Lamiel com a vocal del Consell Social d'aquesta universitat en representació de l'alumnat, en substitució de Pablo Alcaraz Martínez.  
Vist tot això, de conformitat amb el que es disposa en els articles 5.3 i 6.2 de la Llei 2/2003, de 28 de gener, de consells socials de les universitats públiques valencianes, i la proposta de la directora general d'Universitats de 6 d'abril de 2020 i de conformitat amb aquesta, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital,  
  
  
ORDENE  
  
Primer  
Nomenar vocal del Consell Social de la Universitat Politècnica de València, designada pel Consell de Govern de la citada universitat, Marta Guallar Lamiel en representació de l'alumnat, en substitució de Pablo Alcaraz Martínez.   
  
Segon  
La present ordre fa efecte des de l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present ordre, que posa fi en la via administrativa, podrà ser recorreguda potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant la consellera d'Innovació, Universitats, Ciència i Societat Digital en el termini d'un mes a comptar des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada en el Diari Oficial de la Generalitat Valenciana.  
  
Alacant, 15 d'abril de 2020.  
  
La consellera d'Innovació, Universitats,   
Ciència i Societat Digital,  
CAROLINA PASCUAL VILLALOBOS